laion/Wikipedia-Exotic huggingface dataset:
კალმარი

კალმარი (შვედ. Kalmar) — ქალაქი სამხრეთ-აღმოსავლეთ შვედეთში, ბალტიის ზღვის სანაპიროზე, კალმარის ლენის დედაქალაქი და ამავე სახელწოდების მუნიციპალიტეტის ცენტრი. 2010 წლის მონაცემებით მისი მოსახლეობა 36 392 ადამიანს შეადგენს. XI-XVII საუკუნეებში კალმარი შვედეთის ერთ-ერთი უმნიშვნელოვანესი ქალაქი იყო. 1602—1913 წლებში იგი კალმარის ეპარქიის ცენტრი იყო. 1702 წელს აშენებული კალმარის კათედრალი დღემდე რჩება კლასიცისტური არქიტექტურის დახვეწილ ნიმუშად. ქალაქი გაამაგრეს, რომლის ცენტრშიც კალმარის ციხესიმაგრე მდებარეობდა. 1658 წლის როსკილის ხელშეკრულების შემდეგ, კალმარის მნიშვნელობა დაეცა, სანამ XIX საუკუნეში ინდუსტრიული სექტორი დაიწყებდა განვითარებას. ქალაქში მდებარეობს ლინეუსის უნივერსიტეტის გარკვეული ნაწილი. გეოგრაფიულად, კალმარი კუნძულ ელანდამდე მისასვლელი მთავარი გზაა, რომელსაც ის ელანდის ხიდით უკავშირდება.  გერმანია, ვისმარი,  დანია, სილკებორგი  ფინეთი, სავონლინა  ისლანდია, აურბორგი  ნორვეგია, არდენდალი  უგანდა, ენტებე  აშშ, უილმინგტონი  პოლონეთი, გდანსკი  რუსეთი, კალინინგრადი  ლიეტუვა, პანევეჟისი  თურქეთი, სამსუნი შვედეთის ქალაქების სია ოფიციალური საიტი iKalmar - a social network for citizens of Kalmar Kalmar Castle დაარქივებული 2005-10-23 საიტზე Wayback Machine. Kalmar City დაარქივებული 2014-12-20 საიტზე Wayback Machine. - pictures from nightlife in Kalmar University of Kalmar დაარქივებული 2006-01-02 საიტზე Wayback Machine. CityRapporten დაარქივებული 2006-02-10 საიტზე Wayback Machine. - local publication about Kalmar Barometern Oskarshamns-Tidningen ↑ http://www.geopostcodes.com/Kalmar_Kalmar ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
საცურავი ბუშტი

საცურავი ბუშტი — ძვლიანი თევზების ორგანო, რომელიც ასრულებს ჰიდროსტატიკურ, ზოგჯერ სუნთქვის, აგრეთვე ზოგ სხვა ფუნქციას.იგი წინა ნაწლავის ზედა კედლის კენტი გამონაზარდიდან ვითარდება და თავიდანვე ასრულებს ჰიდროსტატიკურ ფუნქციას: აირების რაოდენობა მასში რეფლექსურად იცვლება, რაც ცვლის საცურავი ბუშტის მოცულობას და, შესაბამისად, თევზის სხეულის კუთრ წონას (საცურავი ბუშტის შეკუმშვისას — მომატებას, გაფართოებისას — დაკლებას) და უადვილებს მას ჩაძირვას თუ ამოტივტივებას. ზოგი თევზის საცურავი ბუშტი მონაწილეობს ბგერების გატარებასა და გაძლიერებაში, ზოგჯერ ბგერებსაც წარმოქმნის. ზოგჯერ კი სუნთქვის დამატებითი ორგანოს ფუნქციასაც იძენს. ორგვარადმსუნთქავი, მრავალფარფლიანი და მტევანფარფლიანი თევზების საცურავი ბუშტი წყვილადია. ვითარდება წინა ნაწლავის ქვედა კედლის გამონაზარდებიდან, თავიდანვე ემსახურება სუნთქვას (წყალსატევების დროებითი ამოშრობის დროს) და, ამრიგად, არსებითად ფილტვებად უნდა მივიჩნიოთ; მისი სუსტი ჰიდროსტატიკური ფუნქცია მეორეულია. ხერხემლიანების ხმელეთზე ამოსვლისას ასეთი საცურავი ბუშტი საბოლოოდ გარდაიქმნა ფილტვებად. ნათაძე ლ., ქართული საბჭოთა ენციკლოპედია, ტ. 9, თბ., 1985. — გვ. 215.
65

ვიკისაწყობში არის გვერდი თემაზე: 65 65 (სამოცდახუთი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის I საუკუნის მე-7 დეკადის მე-5 წელი. სესტიუს გალუსი სირიის ლეგატი გახდა. ნერონმა თავისი ცოლი პოპეა საბინა მოკლა. მთავარი სტატია: კატეგორია:დაბადებული 65. მთავარი სტატია: კატეგორია:გარდაცვლილი 65. პოპეა საბინა — ნერონის მეორე ცოლი (დ. 30) ლუციუს ანეუს სენეკა — რომაელი ფილოსოფოსი და დრამატურგი, პოეტი, პოლიტიკური მოღვაწე (დ. ძვ. წ. 4)
შევდე

შევდე (შვედ. Skövde) — ქალაქი სამხრეთ შვედეთში, ვესტრა-გეტლანდის ლენის დედაქალაქი და თავისივე სახელის მქონე მუნიციპალიტეტის ადმინისტრაციული ცენტრი. 2010 წლის მონაცემებით, მისი მოსახლეობა 34 466 ადამიანს შეადგენს. მდებარეობს ქალაქ გეტებორგიდან 150 კმ-ით ჩრდილო-აღმოსავლეთით, შვედეთის ორ დიდ ტბას — ვენერნსა და ვეტერნს შორის. მის აღმოსავლეთ მხარეს გადაჭიმულია დაბალი, ბილინგენის მთები (299 მ), რომლებიც ორ ტბას შორის მდებარე ვაკეს კვეთს. 1890-ან წლებში შევდეზე გაიარა დასავლეთის მთავარმა რკინიგზამ, რამაც დრამატულად გაზარდა ქალაქის მრეწველობა და მოსახლეობა. ქალაქის სტატუსი 1413 წელს მიიღო. 1759 წელს მნიშვნელოვნად დააზიანა გამანადგურებელმა ხანძარმა. ქალაქიდან 13 კმ-ში მდებარეობს აეროპორტი. 37 კმ-ში კი მდებარეობს მარიესტადი, რომელიც თავისი საკათედრო ტაძრითაა ცნობილი. შევდეში ფუნქციონირებს უნივერსიტეტი, სადაც 8 000 სტუდენტი სწავლობს. ქალაქში ასევე მდებარეობს კომპანია Volvo Penta-ის ძრავების ქარხანა, რომელიც სხვა მწარმოებელ, Volvo AB-სა და საავტომობილო მარკა Volvo-სთვის ნაწილებს აწარმოებს. ქარხანაში 5000 ადამიანია დასაქმებული. რამდენიმე მილით სამხრეთ-დასავლეთით, მდებარეობს ურანის საბადო რანსტადი. ქალაქს ჰყავს საკუთარი საფეხბურთო გუნდი „შევდე აიკი“, რომელიც შვედეთის მესამე დივიზიონში ასპარეზობს. შვედეთის ქალაქების სია ოფიციალური ვებ-გვერდი SkövdeNätet დაარქივებული 2013-01-12 საიტზე Archive.isCategory:Webarchive template archiveis links - Website and forum for people living and working in Skövde ↑ 1.0 1.1 Skövde დაარქივებული 2010-04-25 საიტზე Wayback Machine. Nationalencyklopedin ↑ Skövde Flygplats. დაარქივებულია ორიგინალიდან — 2011-01-12. ციტირების თარიღი: 2012-01-25. ↑ Quick Facts Официальный сайт Университета Шёвде ↑ Завод Skövde დაარქივებული 2017-02-20 საიტზე Wayback Machine. volvopenta.com ↑ Шёвде. დაარქივებულია ორიგინალიდან — 2010-04-21. ციტირების თარიღი: 2012-01-25. ↑ Kontaktuppgifter och tävlingar - Skövde AIK Официальный сайт Шведского футбольного союза
შელეფტეო

შელეფტეო (შვედ. Skellefteå) — ქალაქი შვედეთში, ვესტრებოტენის ლენში. თავისივე სახელწოდების მუნიციპალიტეტის ადმინისტრაციული ცენტრი. 2010 წლის მონაცემებით მისი მოსახლეობა 32 775 ადამიანს შეადგენს. მიჩნეულია, რომ შელეფტეო ახ. წ. 1000 წელს დასახლდა საამისა და შესაძლოა ნაწილობრივ ფინელი ხალხებით. მისი სახელი პირველად 1327 წელსაა ჩაწერილი როგორც შელეფთი, მაგრამ წარმომავლობა უცნობია. არქეოლოგებმა ამ არეალში 8000 წლის წინ მცხოვრები ადამიანების ნაშთები აღმოაჩინეს. XIV საუკუნეში იყო შელეფტეოს გაქრისტიანების მცდელობა. მიუხედავად ამისა, ნორლანდის რეგიონი დანარჩენი შვედეთის გაქრისტიანებიდან რამდენიმე ასეული წლის შემდეგ გაქრისტიანდა, თუმცა ჩრდილოეთის ქალაქები, მათ შორის შელეფტეოც ჯერ კიდევ შეუღწეველი რჩებოდა. ამ დასახლებისადმი უცაბედად აღძრული ინტერესის საგანი იყო მის მიდამოებში ფართოდ გავრცელებული თევზი სალმონი, რადგან კათოლიკურ ეკლესიის მკაცრ დიდ მარხვაში ხორცს თევზით ანაცვლებდნენ. ქალაქი თავის მხრივ ბევრად ახალგაზრდაა, ფაქტობრივად ყველაზე ახალგაზრდა ნორლანდის ქალაქებს შორის. იგი 1845 წელს დაარსდა. XX საუკუნეში შელეფტეო ინდუსტრიულ და მოპოვებით ქალაქად გადაიქცა. შვედეთის ქალაქების სია ოფიციალური საიტი Tourist in Skellefteå დაარქივებული 2008-05-11 საიტზე Wayback Machine. ↑ Tätorternas landareal, folkmängd och invånare per km2 2005 och 2010 Swedish. Statistics Sweden (14 December 2011). დაარქივებულია ორიგინალიდან — 10 იანვარი 2012. ციტირების თარიღი: 10 January 2012.
ბიერნ ბორგი

ბიერნ რუნე ბორგი (შვედ. Björn Rune Borg; დ. 6 ივნისი, 1956, სტოკჰოლმი, შვედეთი) — შვედი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი. აღიარებულია ერთ-ერთ საუკეთესო ჩოგბურთელად ისტორიაში. ბორგს მოგებული აქვს 11 დიდი სლემის ტურნირი – 6 საფრანგეთის ღია პირველობა და 5 უიმბლდონი. შვედმა ჩოგბურთელმა საფრანგეთის ღია პირველობა ზედიზედ ოთხჯერ მოიგო, რაც რეკორდული მაჩვენებელი იყო 2014 წლამდე, სანამ რაფაელ ნადალმა თიხის დიდი სლემი ზედიზედ მეხუთედ არ მოიგო. ბორგს მსგავსი რეკორდი დღემდე აქვს უიმბლდონზე ზედიზედ ხუთი ჩემპიონობით. მისი გამეორება მხოლოდ როჯერ ფედერერმა შეძლო. შვედ ჩოგბურთელს კარიერის მანძილზე სხვა მრავალი რეკორდი აქვს დამყარებული, მათ შორის აღსანიშნავია: სამჯერ დიდი სლემის ტურნირის სეტის წაუგებლად მოგება (გაიმეორა რაფაელ ნადალმა), დიდი სლემის ტურნირებზე ყველაზე მაღალი მოგების პროცენტი – 89.81% (141–16), ზედიზედ 41 გამარჯვება უიმბლდონზე, ყველაზე მაღალი მოგების პროცენტი უიმბლდონზე – 92.73% (51–4), ზედიზედ 41 სეტის მოგება საფრანგეთის ღია პირველობაზე 1979–1981 წლებში. ბორგმა ორჯერ მოიგო წლის შემაჯამებელი ტურნირი. ჯამში მან ერთეულთა თანრიგში ATP-ის 64 ტურნირი მოიგო. იგი ჯამში 109 კვირის განმავლობაში იკავებდა ჩოგბურთელთა რეიტინგში პირველ ადგილს. სანაკრებო დონეზე, მან ერთხელ გაიმარჯვა დეივისის თასზე შვედეთის ნაკრებთან ერთად, რომელიც პირველი იყო ქვეყნის ისტორიაში. ბორგმა 1983 წელს 27 წლის ასაკში მოულოდნელად დაასრულა კარიერა. ამ დროს მას უკვე 11 დიდი სლემის ტურნირი ჰქონდა მოგებული. 1991 წელს იგი დაუბრუნდა ჩოგბურთს და 1993 წლამდე რამდენიმე მატჩი გამართა, თუმცა ყველა წააგო და საბოლოოდ დაამთავრა საჩოგბურთო კარიერა. შვედმა ჩოგბურთელმა 1970-იან წლებში დიდი წვლილი შეიტანა ჩოგბურთის პოპულარიზაციისთვის. 1979 წელს იგი გახდა პირველი ჩოგბურთელი, ვინც ერთ წელიწადში ერთ მილიონ დოლარზე მეტი გამოიმუშავა. 1987 წელს, ბორგი საერთაშორისო ჩოგბურთის დიდების დარბაზში შეიყვანეს. მთავარი სტატია: ბიერნ ბორგის სტატისტიკა და მიღწევები. (დ) – დახურული კორტი ბორგი–მაკინროის მეტოქეობა ბორგი–კონორსის მეტოქეობა ბორგი ATP-ის ოფიციალურ საიტზე ბორგი ITF-ის ოფიციალურ საიტზე დაარქივებული 2017-11-29 საიტზე Wayback Machine. ბორგი დეივისის თასის ოფიციალურ საიტზე ბორგი საერთაშორისო ჩოგბურთის დიდების დარბაზის ოფიციალურ საიტზე ↑ „Tennis' Top 20 of All Time“. espn.com. ციტირების თარიღი: 29 ოქტომბერი 2017. ↑ „Top 10 Men's Tennis Players of All Time“. si.com. ციტირების თარიღი: 7 იანვარი 2018. ↑ „THE 50 GREATEST PLAYERS OF THE OPEN ERA (M): NO. 6, BJORN BORG“. tennis.com. ციტირების თარიღი: 25 ოქტომბერი 2018. ↑ „When he was king“. theguardian.com. ციტირების თარიღი: 18 იანვარი 2018. ↑ „Bjorn Borg Simply Wants to Be the Best Ever“. nytimes.com. ციტირების თარიღი: 18 იანვარი 2018. ↑ „Borg still making the shots“. usatoday.com. ციტირების თარიღი: 18 იანვარი 2018.
66

ვიკისაწყობში არის გვერდი თემაზე: 66 66 (სამოცდაექვსი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის I საუკუნის მე-7 დეკადის მე-6 წელი. იუდეაში დაიწყო აჯანყება რომის იმპერიის მმართველობის წინააღმდეგ. რომის იმპერატორმა ნერონმა იტალიის პირველი ლეგიონი (Legio I Italica) შექმნა. ნერონმა თრდატ I სომხეთის მეფედ აკურთხა. მთავარი სტატია: კატეგორია:დაბადებული 66. მთავარი სტატია: კატეგორია:გარდაცვლილი 66.
შექსპირი და კომპანია

შექსპირი და კომპანია — პარიზის ინგლისურენოვანი ლიტერატურის ორი დამოუკიდებელი მაღაზიის სახელწოდება. პირველი მაღაზია გასხნა სილვია ბიჩმა 1919 წლის 17 ნოემბერს რიუ დიუპუიტრენის 8-ში. 1922 წელს ის განლაგდა პარიზის VI ოლქში, რიუ დე ლ'ოდეონის 12-ში. 1920-იან წლებში აქ იკრიბებოდნენ „დაკარგული თაობის“ მწერლები ეზრა პაუნდი, ერნესტ ჰემინგუეი, ჯეიმზ ჯოისი, ფორდ მედოქს ფორდი და სხვები. მაღაზია დაიხურა 1941 წელს პარიზის გერმანული ოკუპაციის დროს. ის აღწერილია ჰემინგუეის ნაწარმოებში „დღესასწაული რომელიც მუდამ შენთანაა“. მეორე მაღაზია მდებარეობს პარიზის V ოლქში (რიუ დე ბიუშრის 37). ის დაარსდა 1951 წელს ჯორჯ უითმენის მიერ და თავდაპირველად ერქვა „მისტრალი“. დღევანდელი სახელი მაღაზიას დაერქვა 1964 წელს სილვია ბიჩის მაღაზიის პატივსაცემად. შენობის მეორე სართულზე განთავსებულ ბიბლიოთეკაში ახალგაზრდა მწერლებს შეუძლიიათ უფასოდ იმუშავონ და იცხოვრონ. 1950-იან წლებში „შექსპირი და კომპანია“ გამოჩენილი მწერლების, ალან გინსბერგის, უილიამ ბოროუზის, პოეტ ლორენს ფერლინგეტის,და სხვათა შეკრების ცენტრად იქცა. აქ გადაღებულია ვუდი ალენის ფილმის „შუაღამე პარიზში“ რამდენიმე სცენა. „შექსპირი და კომპანია“ არის პარიზის მნიშვნელოვანი კულტურული და ტურისტული ღირსშესანიშნაობა. აქ ტარდება ყოველწლიური ლიტერატურული ფესტივალი. 2006 წელს ჯორჯ იუთმენი საფრანგეთის "ხელოვნების და ლიტერატურის ორდენით“ დაჯილდოვდა, ის გარდაიცვალა 2011 წლის 14 დეკემბერს 98 წლის ასაკში. დღეს მაღაზიას მართავს მისი ქალიშვილი სილვია ბიჩ უითმენი. (ინგლისური) ოფიციალური ვებ-გვერდი (ინგლისური) Portrait of a Bookstore as an Old Man (დოკუმენტური ფილმი) ↑ 1.0 1.1 http://www.dawn.com/2011/12/15/founder-of-pariss-shakespeare-and-co-bookshop-dies.html ↑ http://festivalandco.com/
67

ვიკისაწყობში არის გვერდი თემაზე: 67 67 (სამოცდაშვიდი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის I საუკუნის მე-7 დეკადის მე-7 წელი. 29 ივნისი: წმინდა პეტრე მოციქული გააკრეს ჯვარზე უკუღმა. ნერონი საბერძნეთი მოგზაურობს და ოლიმპიადაში იღებს მონაწილეობას. სარდინია რომის პროვინცია გახდა. მთავარი სტატია: კატეგორია:დაბადებული 67. მთავარი სტატია: კატეგორია:გარდაცვლილი 67. წმინდა პეტრე — ქრისტეს მოქიქული გნაეუს დომიციუს კორბულო — რომის სამხედრო მოღვაწე (დ. 7)
71

ვიკისაწყობში არის გვერდი თემაზე: 71 71 (სამოცდათერთმეტი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის I საუკუნის მე-8 დეკადის 1-ლი წელი. პოლიკარპე I ბიზანტიის ეპისკოპოსი ხდება მთავარი სტატია: კატეგორია:დაბადებული 71. მთავარი სტატია: კატეგორია:გარდაცვლილი 71.
პეკორინო რომანო

პეკორინო რომანო — ტრადიციული იტალიური ცხვრის ყველი, რომელიც ჯერ კიდევ ძველი რომაელი ლეგიონერების რაციონში შედიოდა. ის დღესაც უძველესი ორიგინალური რეცეპტით მზადდება, რომელიც აღწერილია 2000 წლის წინ ძველი ლათინელი ავტორების, ვაროსა და პლინიუს უფროსის მიერ. იტალიაში პეკორინოს ტიპის სხვა ყველებსაც აწარმოებენ: პეკორინო ტოსკანო, პეკორინო სარდო და პეკორინო დი პიენცა. ↑ http://www.pecorinoromano.com/
74

ვიკისაწყობში არის გვერდი თემაზე: 74 74 (სამოცდათოთხმეტი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის I საუკუნის მე-8 დეკადის მე-4 წელი. იმპერატორი ვესპასიანე ფლავიუსი აშენებს გზას სტრასბურიდან რეციამდე. მთავარი სტატია: კატეგორია:დაბადებული 74. მთავარი სტატია: კატეგორია:გარდაცვლილი 74. დაახლოებით 74: არისტობულოსი, მცირე არმენიის მეფე (დ. დაახლოებით 5).
მარსელ კარნე

მარსელ კარნე (ფრანგ. Marcel Carné; დ. 18 აგვისტო, 1906 — გ. 31 ოქტომბერი, 1996) — ფრანგი კინორეჟისორი, ფრანგული კონემატოგრაფის „პოეტური რეალიზმის“ მიმდინარეობის წარმომადგენელი. 600 ფრანგი კინოკრიტიკოსის მიერ კარნეს სურათი „სამოთხის ბავშვები“ (Les Enfants du paradis, 1945) დასახელდა „საუკუნის საუკეთესო ფრანგულ ფილმად“. კარნეს ყველაზე ცნობილი ფილმების („დრამის უცნაურობა“, „ნისლების სანაპირო“, „დღე იწყება“, „საღამოს სტუმრები“, „სამოთხის შვილები“, „ღამის კარიბჭე“) სცენარის ავტორი პოეტი ჟაკ პრევერია. მეორე მსოფლიო ომის შემდეგ კარნეს შემოქმედებით კრიზისს დაემთხვა ფრანგულ კინოში ახალი მიმდინარეობის „ახალი ტალღის“ (კინორეჟისორები ფრანსუა ტრიუფო, ჟან-ლუკ გოდარი) ჩამოყალიბება, რამაც საბოლოოდ განაპირობა მისი კარიერის დასასრული. 1929 : Nogent, Eldorado du dimanche 1936 : Jenny 1937 : Drôle de drame 1938 : Le Quai des brumes 1938 : Hôtel du Nord 1939 : Le jour se lève 1942 : Les Visiteurs du soir 1945 : სამოთხის ბავშვები (Les Enfants du paradis) 1946 : Les Portes de la nuit 1947 : La Fleur de l'âge (დაუსრულებელი) 1950 : La Marie du port 1950 : Juliette ou la Clé des songes 1953 : ტერეზა რაკენი 1954 : L'Air de Paris 1956 : Le Pays d'où je viens 1958 : Les Tricheurs 1960 : Terrain vague 1962 : Du mouron pour les petits oiseaux 1965 : Trois chambres à Manhattan 1968 : Les Jeunes Loups 1971 : Les Assassins de l'ordre 1974 : La Merveilleuse Visite 1977 : La Bible 1991 : Mouche (დაუსრულებელი) მარსელ კარნე კინოფილმების ინტერნეტ-მონაცემთა ბაზაში ↑ Article in French explaining the trouble of the date of birth of Marcel Carné. დაარქივებულია ორიგინალიდან — 2009-10-13. ციტირების თარიღი: 2012-01-26. ↑ მარსელ კარნე (1906-1996) / ბიოგრაფიული ცნობები (ფრანგული)
76

ვიკისაწყობში არის გვერდი თემაზე: 76 76 (სამოცდათექვსმეტი) წელი — იულიუსის კალენდრის ნაკიანი წელიწადი, რომლის პირველი დღეა ორშაბათი. ეს წელი არის I საუკუნის მე-8 დეკადის მე-6 წელი. მთავარი სტატია: კატეგორია:დაბადებული 76. 24 იანვარი : ადრიანე — რომის იმპერატორი (გ. 138). მთავარი სტატია: კატეგორია:გარდაცვლილი 76.
78

ვიკისაწყობში არის გვერდი თემაზე: 78 78 (სამოცდათვრამეტი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის I საუკუნის მე-8 დეკადის მე-8 წელი. მთავარი სტატია: კატეგორია:დაბადებული 78. ჯან ხენი — ჩინელი ასტრონომი (გ. 139) მთავარი სტატია: კატეგორია:გარდაცვლილი 78.
საძალიხევი

საძალიხევი, ქვედა ფრონე — მდინარე საქართველოში, იმერეთის მაღლობზე, ყვირილის მარცხენა შენაკადი. სათავე აქვს ზღვის დონიდან 815 მ. სიგრძე 10 კმ, აუზის ფართობი 125 კმ². საზდოობს წვიმის, თოვლისა და მიწისქვეშა წყლით. წყალდიდობა იცის გაზაფხულზე, წყალმცირობა — ზამთარში. აფხაზავა ი., ქართული საბჭოთა ენციკლოპედია, ტ. 9, თბ., 1985. — გვ. 217.
არტურ ციმერმანი

არტურ ციმერმანი (გერმ. Arthur Zimmermann; დ. 5 ოქტომბერი, 1864, ოლეცკო — გ. 6 ივნისი, 1940, ბერლინი) — გერმანელი დიპლომატი და პოლიტიკური მოღვაწე. გერმანიის საგარეო-საქმეთა მინისტრი 1916-1917 წწ. ავტორი დეპეშისა, რომელიც გახდა ერთ-ერთი საბაბი პირველ მსოფლიო ომში აშშ-ის ჩაბმისა. ვიკისაწყობში არის გვერდი თემაზე: არტურ ციმერმანი The Zimmermann speech Japanese Prime Minister Count Terauchi on the Zimmermann Telegram
80

ვიკისაწყობში არის გვერდი თემაზე: 80 80 (ოთხმოცი) წელი — იულიუსის კალენდრის ნაკიანი წელიწადი, რომლის პირველი დღეა შაბათი. ეს წელი არის I საუკუნის მე-8 დეკადის მე-10 წელი. რომში დიდი ხანძარი გაჩნდა. დასრულდა კოლოსეუმის მშენებლობა. მთავარი სტატია: კატეგორია:დაბადებული 80. მთავარი სტატია: კატეგორია:გარდაცვლილი 80. ვოლოგეზ II — პართიის მეფე
84

ვიკისაწყობში არის გვერდი თემაზე: 84 84 (ოთხმოცდაოთხი) წელი — იულიუსის კალენდრის ნაკიანი წელიწადი, რომლის პირველი დღეა ხუთშაბათი. ეს წელი არის I საუკუნის მე-9 დეკადის მე-4 წელი. მთავარი სტატია: კატეგორია:დაბადებული 84. სეიმუ — იაპონიის იმპერატორი. (გ. 191) მთავარი სტატია: კატეგორია:გარდაცვლილი 84.
ციმერმანის ტელეგრამა

ციმერმანის ტელეგრამა (გერმ. Zimmermann-Depesche) — ტელეგრამა, რომელიც აშშ-ის პრეზიდენტმა ვუდრო უილსონმა გამოიყენა გერმანიის წინააღმდეგ ომის გამოცხადების საბაბად. 1916 წლის ბოლოს გერმანიის საგარეო საქმეთა მინისტრმა არტურ ციმერმანმა შეიმუშავა გეგმა, რომლის მიხედვითაც მექსიკა უნდა ჩაბმულიყო ომში გერმანიის მხარეს, იმ შემთხვევაში თუ აშშ ჩაებმეოდა ომში. საიდუმლო ინსტრუქცია გაუგზავნა გერმანიის ელჩს მექსიკაში. ინსტრუქციის თანახმად ელჩს უნდა შეეთავაზებინა მექსიკის მთავრობისთვის აშშ-ის წინააღმდეგ გერმანია-მექსიკის სამხედრო თანამშრომლობის გაფორმება. სანაცვლოდ, გერმანია მექსიკას პირდებოდა დახმარებას აშშ-ის მიერ 1846-1848 წლებში წართმეული ტერიტორიების დაბრუნებას. ციმერმანის დეპეშა ხელში ჩაუვარდა დიდი ბრიტანეთის დაზვერვას და დაუყოვნებლივ აცნობა აშშ-ს. 1917 წლის 1 მარტს სახელმწიფო დეპარტამენტმა დეპეშა გამოაქვეყნა. მექსიკის მხარემ განაცხადა, რომ მათ გერმანიის ამ წინადადებას უარით უპასუხეს. თვით ციმერმანმა რაიხსტაგში გამოსვლისასა განაცხადა, რომ მისი დეპეშა წარმოადგენდა მხოლოდ ინსტრუქციას, აშშ-ის მიერ გერმანიისთვის ომის გამოცხადების შემთხვევაში. Failed Diplomacy: the Zimmermann Telegram The life and death of Charles Jastrow Mendelsohn and the breaking of the code. დაარქივებული 2008-03-06 საიტზე Wayback Machine. Our Documents - Zimmermann Telegram (1917) GermanNavalWarfare.info დაარქივებული 2012-12-18 საიტზე Archive.isCategory:Webarchive template archiveis links, Some Original Documents from the British Admiralty, Room 40, regarding the Zimmermann-/Mexico Telegram: Photocopies from The National Archives, Kew, Richmond, UK. Moving out of German Embassy after breaking relations, 1917
მანანა ჩიტიშვილი

მანანა ჩიტიშვილი (დ. 13 ნოემბერი, 1954, სოფ. კორინთა, ახლანდ. ახალგორის მუნიციპალიტეტი) — ქართველი პოეტი. დაიბადა 1954 წლის 13 ნოემბერს, ქსნის ხეობაში, ახალგორის რაიონის სოფელ კორინთაში. 1974 წელს დაამთავრა გორის სახელმწიფო პედაგოგიური ინსტიტუტის ისტორია-ფილოლოგიის ფაკულტეტი. 1986 წელს დაიცვა საკანდიდატო დისერტაცია. ლიტერატურული მოღვაწეობა დაიწყო 1970-იანი წლების ბოლოს. იბეჭდებოდა ჟურნალებში „ცისკარი“, „მნათობი“ და გაზეთში „ლიტერატურული საქართველო“. გამოცემული აქვს ლექსების რვა კრებული. მიღებული აქვს 6 ლიტერატურული პრემია. დაჯილდოებულია ღირსების ორდენით. მისი ლექსები თარგმნილია იტალიურ, ინგლისურ, სომხურ, აზერბაიჯანულ და რუსულ ენებზე. 2003 წელს ამერიკის ბიოგრაფიის უნივერსიტეტმა შეიტანა კრებულში „თანამედროვე ეპოქის ცნობილი ადამიანები“. მიღებული აქვს დავით აღმაშენებლის სახელობის პრემია ნომინაციაში „ერის ტკივილი ლექსად“. „ქსანზე“: ლექსები (ავტორი). — თბილისი, მერანი, 1979. — 39 გვ. „მინდვრის ფერადები“: ლექსები (ავტორი). — თბილისი, მერანი, 1984. — 63გვ „ქართლის გზაზე“: ლექსები (ავტორი). — თბილისი, მერანი, 1988. — 91 გვ. „მზის მოლოდინში“: ლექსები (ავტორი). — თბილისი, ნაკადული, 1990. — 62 გვ. „შენ ჩემი ლოცვა გიშველის“: ლექსები (ავტორი). — თბილისი, მერანი, 1997. — 124 გვ. „100 ლექსი“ (ავტორი). — თბილისი, ინტელექტი, 2001. — 126 გვ. „მაინც საქართველო ერქვა“: ლექსები (ავტორი). — თბილისი, ინტელექტი, 2010. — 228 გვ. — ISBN 978-9941-420-76-4 2001 — ღირსების ორდენი 2010 — პრემია „საგურამო“, პოეზიის ნომინაციაში დავით აღმაშენებლის სახელობის პრემია შოთა რუსთაველის სახელობის პრემია გალაკტიონ ტაბიძის სახელობის პრემია საქართველოს მწერალთა კავშირის პრემია ვლადიმერ მაიაკოვსკის სახელობის საკავშირო ახალგაზრდული პრემია მანანა ჩიტიშვილი — საქართველოს ბიოგრაფიული ლექსიკონი ↑ „ილიაობა“ საგურამოში // „ლიტერატურული გაზეთი“, თბ., 12–25 ნოემბერი, 2010, № 38, გვ. 14.
85

ვიკისაწყობში არის გვერდი თემაზე: 85 85 (ოთხმოცდახუთი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის I საუკუნის მე-9 დეკადის მე-5 წელი. მთავარი სტატია: კატეგორია:დაბადებული 85. მარკიონ სინოპელი — თეოლოგი, მარკიონიზმის დამაარსებელი. მთავარი სტატია: კატეგორია:გარდაცვლილი 85.
86

ვიკისაწყობში არის გვერდი თემაზე: 86 86 (ოთხმოცდაექვსი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის I საუკუნის მე-9 დეკადის მე-6 წელი. მთავარი სტატია: კატეგორია:დაბადებული 86. 19 სექტემბერი: ანტონინუს პიუსი — რომის იმპერატორი (გ. 161) მთავარი სტატია: კატეგორია:გარდაცვლილი 86.
Kinect Joy Ride

Kinect Joy Ride — სარბოლო თამაში Xbox 360-ის Kinect-ისთვის. თამაში შექმნა BigPark-მა და გამოაქყვეყნა კომპანია Microsoft Game Studios-მა. გამოვიდა 2010 წლის 4 ნოემბერს. გამოსვლამდე ცნობილი იყო Joyride-ის სახელით. დაანონსდა E3 2009 წლის ცერემონიაზე. თამაშმა მიიღო შერეული შეფასებები კრიტიკოსებისგან. თამაში მიდის მოთამაშის ავატარით, თამაში იმართება ხელების ისე დაკავებით თითქოს მოთამაშეს უჩინარი ავტომობილის საჭე უკავია ხელში, იმისთვის რომ მან შეცვალოს მიმართულება ხელი უნდა გადაწიოს როგორც საჭე, გვერდზე გადახრით მოთამაშეს საშუალება ეძლევა მანქანა ასრიალოს, თუ „საჭეს“ წინ გააქანებს ჩაირთვება ტურბო. ჰაერში მოთამაშეს შეუძლია გააკეთოს ილეთები როგორიცა ტრიალი. არსებობს რამდენიმე თამაშის რეჟიმი (მაგ., რბოლა, ბრძოლა, ილეთების რეჟიმი და სხვა). ერთ კონსოლზე შეიძლება რომ 1-2 მოთამაშებ ითამაშოს Xbox Live-თი კი 8-მდე მოთამაშეს. თამაშს ერგო შერეული გამოხმაურება სხვადასხვა გამოცემებისგან. საერთო განხილვის საიტებზე GameRankings-სა და Metacritic-ზე ფლობს 56.59 % და 100-დან 52 ქულას შესაბამისად. "Kinect Joy Ride" Xbox.com page Kinect Joy Ride News დაარქივებული 2010-11-01 საიტზე Wayback Machine. Kinect Joy Ride Achievements დაარქივებული 2010-11-02 საიტზე Wayback Machine. ↑ http://marketplace.xbox.com/en-US/Product/KinectTM-Joy-Ride/66acd000-77fe-1000-9115-d8024d53093b ↑ Kinect Joy Ride for Xbox 360. GameRankings. დაარქივებულია ორიგინალიდან — 2010-12-13. ციტირების თარიღი: 2010-12-11. ↑ Kinect Joy Ride for Xbox 360. Metacritic. ციტირების თარიღი: 2010-12-11. ↑ MacDonald, Keza. (2010-11-04) Kinect Joy Ride Xbox 360 Review. Eurogamer.net. ციტირების თარიღი: 2010-12-11. ↑ Reiner, Andrew. (2010-11-03) Kinect Joy Ride Review. Game Informer. დაარქივებულია ორიგინალიდან — 2010-11-07. ციტირების თარიღი: 2010-12-11. ↑ Calvert, Justin. (2010-11-10) Kinect Joy Ride Review for Xbox 360. GameSpot. ციტირების თარიღი: 2010-12-11. ↑ Keast, Matthew. (2010-11-05) Kinect Joy Ride review. GamesRadar. ციტირების თარიღი: 2010-12-11. ↑ Kinect Joy Ride Video Game. GameTrailers (2010-11-04). ციტირების თარიღი: 2010-12-11. ↑ Clements, Ryan. (2010-11-03) Kinect Joy Ride Review. IGN. ციტირების თარიღი: 2010-12-11. ↑ McCaffrey, Ryan. (2010-11-04) Kinect Joy Ride. Official Xbox Magazine. ციტირების თარიღი: 2010-12-11.
87

ვიკისაწყობში არის გვერდი თემაზე: 87 87 (ოთხმოცდაშვიდი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის I საუკუნის მე-9 დეკადის მე-7 წელი. დეცებალუსი დაკიის მეფე ხდება. მთავარი სტატია: კატეგორია:დაბადებული 87. პტოლემე — ალექსანდრიელი ასტრონომი, მათემატიკოსი და გეოგრაფი (გ. 165) მთავარი სტატია: კატეგორია:გარდაცვლილი 87. ფარსმან I არმაზელი — არმაზის მეფე 72–87 წლებში
საძელისი

საძელისი — ისტორიული პუნქტი აღმოსავლეთ საქართველოში, ქვემო ქართლში, მდინარე ალგეთის მარცხენა შენაკადის ამლევისწყლის აღმოსავლეთით, ახლანდელი სოფელ ამლევიდან (თეთრიწყაროს მუნიციპალიტეტი) 2 კმ-ის დაშორებით. ადგილის სახელწოდება „საძელისი“ მოდის მონასტრის სახელიდან. შემორჩენილია მაცხოვრის ეკლესია (სიგრძე 10,5 მ, სიგანე 5,5 მ, სიმაღლე 6 მ). ვარაუდით, აგებულია XII საუკუნეში. ქართული საბჭოთა ენციკლოპედია, ტ. 9, თბ., 1985. — გვ. 217.